लैनोक्स - मलूम ते इयै होआ करदा जे उन्दे सौने आले अन्दरे दे प्हैरेदारें गे एह् कम्म कित्ता ए। उन्दे हत्थ ते चेह्‌रे सब लौ-लुहान होदे हे ते इयैं गे उन्दिआं कटारीं बी रत्तू’ च लथ-पथ रिआं। जिसले असैं उन्दे सिराह्‌ने आसे दिक्खेआ तां असेंगी उत्थें मासे दे लोथड़े पेदे लब्बे। स्हाड़े उत्थें पुजदे गे उन्हे इक बारी स्हाडै पासे दिक्खेआ ते दिक्खिए ओह् उक्के बारी घवराई गे। मिगी ते उन्हेंगी दिक्खए इयां लगदा हा जे उन्दे बिच्च ते हर कुसे दी जानी गी खतरा होई सकदा ए।